ລາວເລືອກເອົາທ່ານຈູມມາລີ ໄຊຍະສອນ ເປັນຫົວໜ້າພັກຄືນອີກ
ພັກຄອມມິວນິສລາວ ເລືອກເອົາທ່ານຈູມມາລີ ໄຊຍະສອນ ເປັນຫົວໜ້າພັກຄືນອີກ ສະໄໝນຶ່ງ 5 ປີ.
ອົງການຂ່າວແຫ່ງລັດຂອງ ສປປ ລາວ ກ່າວວ່າ ພັກຄອມ ມິວນິສທີ່ປົກຄອງປະເທດ ໄດ້ເລືອກເອົາຜູ້ນໍາຂອງຕົນ ທີ່ ກໍາລັງຈະພົ້ນສະໄໝການດໍາລົງຕໍາແໜ່ງນັ້ນ ໃຫ້ເປັນຫົວ ໜ້າພັກຕື່ມອີກ 5 ປີ ອົງການຂ່າວສານປະເທດລາວລາຍງານໃນວັນຈັນມື້ນີ້ວ່າ ກອງປະຊຸມໃຫຍ່ຄັ້ງທີ 9 ຂອງພັກປະຊາຊົນປະຕິວັດລາວ ໄດ້ລົງມະຕິຢ່າງເປັນເອກກະສັນ ເຫັນດີໃຫ້ທ່ານຈູມມະລີ ໄຊຍະສອນ ດໍາລົງຕໍາແໜ່ງເປັນ ເລຂາທິການໃຫຍ່ຂອງພັກຕໍ່ໄປອີກ ຊຶ່ງທ່ານຖືກເລືອກໃຫ້ເປັນຫົວໜ້າພັກຄັ້ງທໍາອິດ ໃນປີ 2006 ຜູ້ແທນພັກຫລາຍກ່ວາ 500 ຄົນຈາກທົ່ວປະເທດ ໄດ້ເຂົ້າຮ່ວມກອງປະຊຸມໃຫຍ່ ທີ່ນະ ຄອນຫລວງວຽງຈັນ ມາຕັ້ງແຕ່ວັນທີ 17 ມີນາ ອາທິດແລ້ວນີ້ ເພື່ອເລືອກເອົາຄະນະ ກົມການເມືອງສູນກາງພັກ ອົງການຂ່າວສານຝຣັ່ງລາຍງານວ່າ ນອກນີ້ແລ້ວ ກອງປະຊຸມພັກປະຊາຊົນປະຕິວັດ ລາວຍັງໄດ້ຮັບຮອງເອົາແຜນເສດຖະກິດ 5 ປີ ຊຸດໃໝ່ ທີ່ແນໃສ່ເພື່ອຍົກລະດັບການ ພັດທະນາປະເທດຊາດໃຫ້ສູງຂຶ້ນ ລຸນຫລັງການຂະຫຍາຍໂຕໃນອັດຕາປະມານ 7 ສ່ວນ ຮ້ອຍຕໍ່ປີ ໃນໄລຍະບໍ່ເທົ່າໃດປີຜ່ານມານີ້